# О Т Ч Е Т

# за работата на читалище “ Пробуда- 1938“гр. Свети Влас

Родени в средата на ХIХ в., в епохата на Българското Възраждане народните читалища идват да отговорят на определени социални нужди, стават част от богатата характеристика на епохата като самобитно, оригинално българско явление,то няма адекватно покритие в историческото и културно развитие на другите страни и народи. С богатата си и разнообразна дейност те записват своето име в страниците на историята като просветители и будители, пазители на традиции и носители на нови идеи.

От читалищата са тръгнали всички изкуства .От тях са се родили и всички културни институти в България- и театърът, и музеят.

Днес търсим нови форми на работа, усъвършенстваме старите, така, че читалището ни да бъде винаги притегателен център за млади и за възрастни.

Читалището като цяло, има три основни насоки на работа- образователна, културна дейност и традиционни дейности /фолклорните форми /. Значимо място от цялостната му работа заема библиотечната дейност. Към днешна дата библиотеката разполага с 12 637 библиотечни единици- книги и периодични издания, като фонда й ежегодно се обогатява с около 400 т. Периодично става и прочистването от физически изхабените и морално остарели книги. Увеличението на цените на книгите доведе до изразходване на повече средства за сметка на броя

на закупените книги.

За наша радост редовните ни местни читатели и временно ползващите библиотеката туристи, работници и гости на града, с изненада констатират, че за разлика от много библиотеки в страната, библиотеката ни е много добре снабдена с нови заглавия.

Да , това е една от задачите ни - да отговаряме на читателските търсения, съобразно финансовите си възможности. За да сведем до минимум читателските откази, приоритетно с нови издания попълваме справочния апарат. С масовото навлизане обаче на компютрите и интернет по домовете, броят на читателите 279 за 2018 не е много за градска библиотека. Намаляха съответно и броя на справките.

Освен книги, библиотеката предоставя за домашно ползване и голямо разнообразие от вестници и списания- 21 на брой - медицина, география, куланарно изкуство, мода, обзавеждане на дома и много др., като се стремим максимално да задоволим читателските интереси. Общият брой на заетите библиотечни материали - книги и периодика за отчетния период е около 9000 т. годишно.

В Свети Влас, както във всяко по-малко градче, читалищната библиотека изпълнява функцията и на училищна.

И отново с цел подобряване обслужването на читателите и задоволяване на читателските потребности, освен справочна л-ра, стремим се към максимално увеличаване броя на книгите от автори, изучавани в училище, както и на тези, включени в препоръчителните списъци от 1-ви до 12 – ти клас.

В библиотеката се поддържа систематичен каталог .

С цел по-бързото ориентиране на читателите при избор на предпочитано четиво, част от библиотечния фонд е подреден тематично както в залата за възрастни, така и в детския отдел.Със своя не много голям, но сравнително богат библиотека фонд, тя винаги е незаменим приятел и помощник на читателите от всички възрасти, на ученици, студенти, на любителите на художествена и научно-популярна литература.

Формирането на навика у децата към системно четене и умението да ползват справочния апарат и богатите възможности на библиотеката, започва веднага щом децата изучат буквите и започнат да четат самостоятелно. Първите знания, които децата получават тук в библиотеката са как и в какъв ред са подредени книгите, какво означават библиотечните бележки по тях, и за задължението на читателите да ги връщат здрави и чисти в определения от библиотекаря срок. Това е една от добрите практики в библиотеката ни, прилагана няколко десетилетия наред.

Читалището като своеобразна културно-просветна организация е и ще бъде пазител и продължител на народните традиции, защото там, в тях търсим опора за духовното си оцеляване. Към читалището работят Дамски танцов състав

И детски танцов състав с ръководители Владимир Данаилов и Георги Дойчев. Освен танцовите състави се утвърди и вокална група чийто ръководител в момента е Руска Узунова и школа по изобразително и приложно изкуство с ръководител Видка Липчева. Почти не минава местен и общински празник или фестивал без участието на малките танцьори, които радват публиката с красивите си танци, изпълнени блестящо. В момента в състава танцуват около 26 -30 деца от началния курс

на нашето училище. Пожелаваме на децата да продължават да работят със същия ентусиазъм, за да покоряват нови върхове!

С над 10 годишен стаж е танцовия състав”Колорит” и клуба за народни танци. От миналата година има и група за начинаещи танцьори Освен многобройните си изяви на местно и общинско ниво, групата има многобройни участия в различни международни фолклорни фестивали в страната и в чужбина Носители са на многобройни грамоти и отличия. Неописуемо е щастието и удовлетворението от постигнатото. Усърдието, с което се работи положените усилия и труд, да бъдат увенчани с успех. С пълни обороти продължава да работи клуба за изучаване на български народни хора за възрастни. Невероятно съчетание на полезното с приятното. Радостно е, че интерес проявяват не само жени от Свети Влас но и жени от други селища.

Съставите ни работят в прекрасни условия - винаги чиста и отоплена зала, която кметството ни осигурява за репетиции през есенно-зимния сезон, за което отново се обръщаме с благодарност към г-н Николов.

Утвърждавайки и усъвършенствайки старите форми на работа, ние търсим нови, за да сме максимално близко до хората от селото и да откликваме своевременно на техните интереси и потребности.

Когато говорим за читалището и неговите функции, на трето, но не на последно място ще споменем и неговите културни прояви, защото то, читалището си е извоювало изключително значимо място в културния и обществен живот на града и около него се обединяват и всички духовни прояви и интереси на нашите съграждани, независимо от техните професионални и възрастови различия.Редовно се празнуват и отбелязват много празници културният ни календар за 2018г.

1.Урок по родолюбие - Легенди за В. Левски

2.Работилница за мартенички

3. Участие за автентична мартеница гр. Несебър

4.Празник на самодееца

5.Осми март

6-7. Първа пролет –две представления

8.Великденска работилница

9.Фестивал в Будапеща

10.Великденски концерт

11.Празник на Свети Влас-участие

12. Ретроспективна изложба-80г. НЧ”Пробуда-1938

13.Празничен концерт-80г. НЧ”Пробуда-1938”

14.Празник за 24май

15.Празник за 1 юни

16.Фестивал Славееви нощи гр. Айтос

17.Лято в Библиотеката

18-19.Седмица на четенето/22-26.10.2018г./

Посещение на деца от ОУ”Св.св. Кирил и Методий” и деца от ДГ”Делфинче” Презентазия за Ран Босилек и драматизация на Патиланци

20.Участие на ТС”Колорит” и Детски танцов състав послучай 90 години на НЧ”Зора-1928” 01.11.2018

21. Ден на християнското семейство 21.11.18г./посещение в библиотеката/

22.Участие на КФН”Колорит” в Национален фолклорен фестивал „Нашенско хоро” гр. Самоков

23. Коледни празници. Коледна работилница

24. Изложба на коледни картички и коледни играчки.

25-26.Две представления за деца „Откраднатите ботушки”

27.Коледен концерт

28. Детско коледно парти

Говорейки за работата на читалището, не мога да не подчертая, колко важна е ролята и подкрепата на Настоятелството и Проверителната комисия през всичките тези години, да не изтъкна заслугата на тези скромни хора, които без хонорар , без всякакви материални облаги, винаги са имали твърда позиция и са защитавали и отстоявали интересите на читалището, живяли са с неговите успехи, били са съпричастни към проблемите му, за което днес им изказвам своята голяма благодарност.

През последните години читалището ни получава достатъчно дофинсиращи средства от община Несебър за нови книги, абонамент на периодика, за многобройните културни изяви, за колективите, работещи към читалището, т.е. за пълноценна дейност. Дано Общинската управа продължи да следва политиката си в тази насока и в трудните времена на криза, за да продължим да работим, а не да съществуваме.